**御药院方卷之第十**

治眼目门

**遇明丸**　治风痰，头目昏眩，视物䀮䀮，目见黑花飞蝇。常服清神水，行滞气，下流饮。

皂角（三斤，二斤烧成灰，几在新瓷碟内，用瓷碟罐盖口，勿令出烟，不用碟子，后用纸二张，水湿过盖罐口，纸干罐冷为度），何首乌（去粗皮，六两），牵牛头末（三两，黑白各半），薄荷叶（去土，三两）

上件为细末，后用皂角一斤，热水浸软，去皮弦子，用穰酒二升，搓揉成浓汁，用新布滤去滓，入面一匙，同熬成膏子，入上四味和丸，如小豆大。每服二十丸，煎生姜汤下，日进一服，食后渐加至三十丸。